CELEX: E2013P0007
Language: mt
Date: 2013-04-16 00:00:00
Title: Talba għal Opinjoni Konsultattiva mill-Qorti tal-EFTA minn Héraðsdómur Reykjavíkur bid-data tas- 16 ta' April 2013 fil-kawża ta’ Creditinfo Lánstraust hf. vs Registers Iceland u l-Istat tal-Islanda (Il-kawża E-7/13)

19.9.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 270/9
            
         Talba għal Opinjoni Konsultattiva mill-Qorti tal-EFTA minn Héraðsdómur Reykjavíkur bid-data tas-16 ta' April 2013 fil-kawża ta’ Creditinfo Lánstraust hf. vs Registers Iceland u l-Istat tal-Islanda
   (Il-kawża E-7/13)
   2013/C 270/07
   Permezz tal-ittra tas-16 ta’ April 2013, li waslet fir-Reġistru tal-Qorti fid-29 ta’ April 2013, saret talba lill-Qorti tal-EFTA minn Héraðsdómur Reykjavíkur (il-Qorti Distrettwali ta’ Reykjavík) għal Opinjoni Konsultattiva fil-kawża ta' Creditinfo Lánstraust hf. vs Registers Iceland u l-Istat tal-Islanda, dwar il-mistoqsijiet li ġejjin:
   
               (1)
            
            
               Huwa kompatibbli mal-liġi taż-ŻEE, u speċifikament mal-Artikolu 6 tad-Direttiva tal-Kunsill 2003/98/KE, dwar l-użu mill-ġdid ta’ informazzjoni fis-settur pubbliku (ara d-Deċiżjoni tal-Kumitat Konġunt taż-ŻEE, Nru 105/2005, li temenda l-Anness XI (is-servizzi tat-telekomunikazzjoni) tal-Ftehim taż-ŻEE), li tiġi imposta tariffa għal kull tfittxija manwali għal informazzjoni mir-reġistru jekk l-ebda kalkolu ta’ “dħul totali” u “kost”, skont l-Artikolu 6 tad-Direttiva, ma huma disponibbli waqt li tiġi ddeterminata t-tariffa?
            
         
               (2)
            
            
               Huwa kompatibbli mal-Artikolu 6 tad-Direttiva jekk, meta “l-kost” suġġett għall-Artikolu 6 tad-Direttiva jiġi ddeterminat, ma jittieħed l-ebda kont ta’:
               
                           (a)
                        
                        
                           id-dħul dovut lill-Istat meta jinġabru d-dokumenti, f'għamla ta’ tariffi mħallsa minn individwi u impriżi għar-reġistrazzjoni ta’ kuntratti fir-reġistri tal-atti legali, u
                        
                     
                           (b)
                        
                        
                           id-dħul dovut lill-Istat, meta jinġabru d-dokumenti, f'għamla ta’ taxxi li jiġu imposti bħala taxxi tal-bolla fuq atti legali rreġistrati, waqt li l-individwi u l-impriżi japplikaw sabiex jirreġistrawhom fir-reġistri tal-atti legali?
                        
                     
         
               (3)
            
            
               Huwa kompatibbli mal-Artikolu 6 tad-Direttiva jekk, meta jiġi ddeterminat “kost” skont l-Artikolu 6 tad-Direttiva, jittieħed kont tal-kostijiet magħmula minn korp tas-settur pubbliku f’konnessjoni mal-ġbir ta’ dokumenti li huwa legalment obbligat li jiġbor, irrispettivament minn jekk individwi jew impriżi jitolbu l-użu mill-ġdid tagħhom?
            
         
               (4)
            
            
               Huwa kompatibbli mal-Artikolu 6 tad-Direttiva jekk, meta jiġi ddeterminat “il-kost” skont l-Artikolu, il-leġiżlatur jistipula l-ammont tat-tariffa fil-leġiżlazzjoni mingħajr ma jkun suġġett għal eżami sostantiv l-ebda ammont partikolari?
            
         
               (5)
            
            
               Huwa kompatibbli mal-Artikolu 6 tad-Direttiva jekk, meta jiġi ddeterminat “il-kost” skont id-Direttiva, jittieħed kont adattat ta' rekwiżit ġenerali fil-leġiżlazzjoni nazzjonali fejn il-korpi tas-settur pubbliku jkunu awtoiffinanzjati?
            
         
               (6)
            
            
               Jekk it-tweġiba għall-mistoqsija Nru 5 hija fl-affermattiv, x’jinvolvi dan f’iktar dettall, u liema elementi ta’ kost fl-operazzjonijiet tas-settur pubbliku jistgħu jiġu kkunsidrati f’dan il-kuntest?